**O aripă de vânt**

*Ioan Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Țes pe-o aripă de vânt

Umbra ta dintr-o fântână

Îmbrăcată-ntr-un cuvânt

Peste vremuri să rămână

Și cu degetele vremii

Iată drumul mi-l pictez

Până-n fața alb-a serii

Prin fraze să patinez

Și-n plăpândele silabe

Eu o floare să depun

Printre rândurile albe

Să le fiu aici stăpân

Dar stăpânul meu să fie

Cuvântul ce a creat

Tot ce mișcă-n lumea vie

Și există-n lung și-n lat

Mă aplec cu umilință

Azi în fața Lui Isus

Și îi dau a mea ființă

Pentru țara Lui de sus

10-iunie 2016 cluj